Честват хляба с празненства в Силистра — Agrozona.bg
Юлиана Стоичкова ПУБЛИКУВАНО НА 12.09.2019 10:20
13 народни читалища от област Силистра ще отбележат свещената сила на хляба на специално изложение на хлебните изделия на площад „Свобода” днес от 16,30 часа. На празника всички силистренци и гости на града ще имат възможността да разгледат разнообразието от различни ръчно изработени тестени изделия по автентични български рецепти, както и артефакти от жътвата до производството на хляб, съобщават от Община Силистра.
Общинските съветници от града пък канят всички почитатели на насъщния на приготвена от тях рибена чорба – курбан за здраве и благоденствие за жителите на Силистра. Неразделна част от тържествата ще бъдат и нардните песни и танци, които ще съпроводят целия празник. Целта на проявата е да се представят традициите на Добруджанския край, свързани с целия процес на производството на хляб и хлебни изделия и връзката на труда с музиката, които вървят ръка за ръка. Те са преплетени така, че да обединяват, да сплотяват, да поддържат любовта, да пазят от болести, да смиряват. На сцената ще излязат пет различни танцови групи, които ще мерят сили под ритъма на оркестър „Еделвайс”.
Зам.-министър Добрев: Усвоена е над 70% от дървесината, нападната от корояд
Георги Узунов 20.01.2020 14:20
Цената на зърното се раздвижва на основните пазари
Георги Узунов 20.01.2020 13:40
„Зимните“ цени завладяха борсите за зарзават